Diari Oficial de la Generalitat Valenciana


Sumari del DOGV 5299, del 10-07-2006 (2006/7893)

ORDE de 28 de juny de 2006, de la Conselleria d'Agricultura, Pesca i Alimentació, per la qual es modifica l'Orde de 29 de juliol de 2005 per a l'aplicació, a la Comunitat Valenciana, de l'Orde Ministerial, de 19 de febrer de 1993, sobre mesures d'estímul i suport per a la promoció de noves tecnologies en maquinària i equips agraris.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2006/06/28/(1)/dof/vci/html**

### Dades del document

Número de DOGV
:   5299

Data del DOGV
:   10-07-2006

Secció del DOGV
:   I. DISPOSICIONS GENERALS

Número del document
:   2006/7893


Data del document
:   28-06-2006

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * modernització de l'explotació agrària
    * ajuda a l'agricultura
    * equip agrícola
    * legislació
    * agrupació de productors agraris
    * mecanització agrària
    * suport econòmic
    * cooperativa agrícola

ORDE de 28 de juny de 2006, de la Conselleria d'Agricultura, Pesca i Alimentació, per la qual es modifica l'Orde de 29 de juliol de 2005 per a l'aplicació, a la Comunitat Valenciana, de l'Orde Ministerial, de 19 de febrer de 1993, sobre mesures d'estímul i suport per a la promoció de noves tecnologies en maquinària i equips agraris. [2006/7893]  
L'Orde de 29 de juliol de 2005, de la Conselleria d'Agricultura, Pesca i Alimentació, recull la normativa establida en la Llei 38/2003, de 17 de novembre, General de Subvencions i regula l'aplicació, a la Comunitat Valenciana, de l'Orde Ministerial, de 19 de febrer de 1993, sobre mesures d'estímul i suport per a la promoció de noves tecnologies en maquinària i equips agraris. La llei general de subvencions requerix que la concessió d'este tipus d'ajudes se sotmeten al règim de concurrència competitiva, establint barems de puntuació de les sol·licituds en atenció als distints tipus de sol·licitants, capacitat d'assegurar l'ús en comú i així aconseguir el major grau d'innovació tecnològica en la zona de què es tracte.  
L'Orde APA/1127/2006, de 7 d'abril, modifica l'Orde Ministerial, de 19 de febrer de 1993, sobre mesures d'estímul i suport per a la promoció de noves tecnologies en maquinària i equips agraris, i establix criteris de puntuació en la valoració de les sol·licituds.  
Les modificacions i criteris de valoració introduïts en la nova orde ministerial aconsellen recollir en la present orde, l'esperit del Pla Millorar tenint en compte el reforçament del cultiu en comú, amb tots els beneficis que això puga aportar a l'agricultura i agricultors valencians,.   
Per tot allò anteriorment exposat, a proposta de la Subsecretaria i fent ús de les atribucions conferides per l'article 35 de la Llei de Govern Valencià,  
ORDENE  
Article únic  
L'Orde de 29 de juliol de 2005, per a l'aplicació a la Comunitat Valenciana de l'Orde Ministerial, de 19 de febrer de 1993, sobre mesures d'estímul i suport per a la promoció de noves tecnologies en maquinària i equips agraris, queda modificada com seguix:  
Un. El punt 2 de l'article 4 queda redactat de la manera següent:  
2. Seran objecte d'ajuda les adquisicions de maquinària i equips agrícoles que estiguen inclosos en algun dels apartats del Pla d'Innovació Tecnològica que serà publicat junt amb l'import global màxim que ha de finançar les ajudes en cada exercici.  
Dos. L'article 5 queda redactat de la manera següent:  
1. La quantia bàsica de les ajudes serà l'establida en l'article 4t de l'Orde Ministerial, de 19 de febrer de 1993, modificada per l'Orde Ministerial, de 7 d'abril de 2005. No obstant, a càrrec dels fons dels pressupostos de la Generalitat Valenciana, les agrupacions previstes en els apartats 1 a) i 1 b) de l'article 3 de l'Orde Ministerial, de 19 de febrer de 1993, les instal·lacions o explotacions de les quals estiguen ubicades en parcs naturals o zones de protecció especial podran aconseguir subvencions fins al 50% del total de la inversió, amb la condició que existisquen fons en l'exercici pressupostari corresponent.  
2. La quantia màxima de les ajudes és la que figura en l'article 4 de l'Orde Ministerial, de 19 de febrer de 1993, modificada per l'Orde Ministerial, de 7 d'abril de 2006.  
Tres. El punt 4 de l'article 7 queda redactat de la manera següent:  
El termini de presentació de sol·licituds serà des de la publicació de l'orde d'imports globals màxims fins al 31 de maig de cada any.   
Quatre El punt 6 de l'article 7 cal afegir el següent:  
. Declaració responsable del sol·licitant sobre el compliment de la normativa d'integració laboral de persones amb discapacitat o, si escau, l'exempció de l'esmentada obligació, segons establix el Decret 279/2004, de 17 de desembre, del Consell, pel qual es regulen procediments de contractació administrativa i de concessió de subvencions per al foment de l'ocupació de les persones amb discapacitat.   
. Declaració responsable de no estar sotmés a les prohibicions per a obtindre la condició de beneficiari establides en l'article 13 de la Llei 38/2003, General de Subvencions.  
Quatre. El punt 4 de l'article 8 queda redactat de la manera següent:  
4. En el cas que les peticions presentades excedisquen el crèdit disponible, s'ordenaran les sol·licituds atenent a la puntuació total que els corresponga:   
a) Segons tipus d'agrupació o beneficiari, s'establix el barem següent:   
1r. Per ser cooperativa de maquinària, cooperativa d'explotació comunitària de la terra o cooperativa amb secció específica de maquinària o de servicis que incorporen maquinària o amb secció de cultiu en comú, sempre que disposen de reglament de funcionament intern: 6 punts.   
2n. Per ser un altre tipus de cooperativa agrària o bé una societat agrària de transformació amb almenys 10 associats: 4 punts.   
3r. Per ser una societat agrària de transformació de menys de 10 associats o algun tipus d'agrupació amb personalitat jurídica pròpia prevista en l'article 3.1.a) de l'Orde Ministerial, de 19 de febrer de 1993: 3 punts.   
4t. Per ser algun tipus de les agrupacions previstes en l'article 3.1.b) de l'Orde Ministerial, de 19 de febrer de 1993, amb almenys 10 associats: 2 punts.   
5é. Per ser algun tipus de les agrupacions previstes en l'article 3.1.b) de l'Orde Ministerial, de 19 de febrer de 1993, amb menys de 10 associats o tractar-se d'una empresa de servicis referida en l'article 3.1.c) de l'Orde Ministerial, de 19 de febrer de 1993: 2 punts.   
b) Segons el tipus de màquina o equip, s'establirà el barem en el Pla d'Innovació Tecnològica que s'inclourà en la corresponent orde on es fixen imports globals màxims corresponents a cada any.  
En cas d'igualtat entre sol·licituds, s'atendran en primer lloc les dels sol·licitants que acrediten que ocupaven, amb anterioritat a la publicació d'esta orde, un major percentatge de treballadors discapacitats en relació a les seues respectives plantilles, o que es comprometen a contractar un percentatge major de treballadors discapacitats durant l'àmbit temporal de la subvenció o que acrediten un increment en les quotes previstes en la normativa vigent per a les mesures alternatives a la contractació de treballadors discapacitats, d'acord amb el Decret 279/2004, del Consell de la Generalitat. Si persistix l'empat s'atendran segons l'orde cronològic del registre d'entrada.  
Cinc. El punt 2 de l'article 9 queda redactat de la manera següent:  
El termini per a resoldre i notificar la concessió d'ajudes serà de 3 mesos a partir de la finalització del termini de presentació de sol·licituds. Transcorregut el termini màxim sense haver-se notificat la resolució, els interessats podran entendre desestimada la seua sol·licitud.  
Sis. El punt 3 de l'article 9 queda redactat de la manera següent:  
5. Les sol·licituds denegades per falta de pressupost es podran considerar, per una sola vegada, en el període de sol·licitud següent, en les mateixes condicions que la resta de les presentades en este, a petició dels respectius titulars.   
Set. El punt 1 de l'article 10 queda redactat de la manera següent:  
El termini per a justificar l'adquisició o instal·lació i registre dels equips serà fins al 31 d'octubre.  
Huit. El punt 2 de l'article 10 queda redactat de la manera següent   
Per a procedir al pagament de l'ajuda deuran inscriure's les màquines i equips subvencionats en el Registre Oficial de Maquinària i hauran de presentar-se les factures de compra d'estos i els corresponents justificants de pagament.  
La justificació de l'ajuda es farà tal com es preveu en l'article 30 de la Llei 38/2003, General de Subvencions.  
Nou. El punt 3 de l'article 10 queda redactat de la manera següent:  
El pagament de les ajudes previstes en esta orde s'efectuarà a càrrec dels pressupostos de la Generalitat Valenciana, aplicació pressupostària 63.10.39.2888.263.50.3 línia T 0180000.   
Disposició addicional única. Condició suspensiva  
El pagament de les ajudes concedides quedarà condicionat a la decisió positiva de la Comissió Europea sobre la seua compatibilitat en el mercat comú, d'acord amb el que establix l'article 88 del Tractat Constitutiu de la Unió Europea.   
Disposició transitòria primera. Termini de presentació de sol·licituds  
Les sol·licituds d'ajuda corresponents a l'any 2006 es podran presentar en el termini establit en l'Orde Ministerial, de 7 d'abril de 2006, ajustant-se al Pla d'Innovació Tecnològica publicat com a annex I.  
Disposició transitòria segona  
Les sol·licituds presentades per a la convocatòria de 2006, a l'empara de l'Orde de 24 de febrer de 2006, prèvia ratificació de l'interessat dins del termini hàbil i que aporten la documentació exigida en la present orde s'incorporaran a la present convocatòria.  
Disposicions finals  
Primera. Execució  
Es faculta el subsecretari per adoptar les mesures necessàries per a l'aplicació de la present orde.  
Disposició derogatòria  
Queda derogat l'annex I de l'Orde de 29 de juliol de 2005, per a l'aplicació a la Comunitat Valenciana de l'Orde Ministerial, de 19 de febrer de 1993, sobre mesures d'estímul i suport per a la promoció de noves tecnologies en maquinària i equips agraris.  
Segona. Entrada en vigor  
La present orde entrarà en vigor l'endemà de la publicació en el Diari Oficial de la Generalitat.  
València, 28 de juny de 2006  
El conseller d'Agricultura, Pesca i Alimentació,  
JUAN GABRIEL COTINO FERRER  
ANNEX I  
PLA D'INNOVACIÓ TECNOLÒGICA I BAREM  
1. Tecnificació de les labors de sembra i plantació en cultius hortofructícoles, de plantes aromàtiques, etc.  
Barem 2 punts.  
1.1 Sembradores directes.  
1.2 Equips d'anivellació amb làser i desempedregadores.  
1.3 Trasplantadores.  
1.4 Equips combinats de sembra i preparació del terreny.  
1.5 Equips multifuncionals per a la preparació del terreny en la sembra de l'arròs.  
1.6 Equips especials de desherbatge entre línies de cultius.  
2. Millora de les instal·lacions dels hivernacles i vivers destinats a producció hortofructícola.  
Barem 4 punts.  
2.1 Equips especials de tractaments i fertirrigació.  
2.2 Equipament automàtic per a hivernacles.  
2.3 Sembradores monogrà.  
2.4 Barrejadores de substrats.  
3. Mecanització de la col·locació i recollida de proteccions plàstiques  
Barem 4 punts.  
3.1 Equips combinats per a trasplantament i encoixinament.  
3.2 Maquinària per a la recollida i recuperació de plàstics.  
3.3 Maquinària per a la col·locació de plàstics.  
4. Distribució i manipulació de productes fitosanitaris, adobs i esmenes  
Barem 6 punts.  
4.1 Aplicador-enterrador de fem, compost i fangs.  
4.2 Nous equips de tractaments fitosanitaris.  
4.3 Nous equips d'aplicació d'herbicides.  
4.4 Nous equips de distribució de fertilitzants minerals.  
4.5 Emmagatzemament i distribució d'adobs líquids.  
4.6 Equips autopropulsats per a adobament i tractaments en el cultiu de l'arròs.  
5. Mecanització de les labors de poda i formació de la planta  
Barem 6 punts.  
5.1 Equips de poda automàtica.  
5.2 Carregadores i trituradores de restes de poda de fruiters, cítrics, vinya, etc.  
5.3 Lligadores i altres equips per a formació d'espatlleres i labors connexes.  
6. Recol·lecció mecanitzada de productes agrícoles  
Barem 6 punts.  
6.1 Veremadores i remolcs especials.  
6.2 Recol·lectores d'hortalisses.  
6.3 Arrencadores i plataformes auxiliars.  
6.4 Equips de recol·lecció en cultius llenyosos i herbacis: plataformes, espolsadors, recollidores pneumàtiques, netejadores, assecadores, peladores, carretons, elements d'ajuda a la paletització i equips de mesurament del moment òptim de recol·lecció.  
6.5 Dalladora lligadora de plantes aromàtiques.  
6.6 Recol·lectores adaptades a hivernacles.  
7. Subministrament de combustible per a usos agrícoles en zones desfavorides  
Barem 2 punts.  
7.1 Equipament automàtic per a distribució i subministrament de gasoil agrícola.  
8. Altres  
Barem 2 punts.  
8.1 Plataformes per al transport per carretera de la maquinària emprada en diversos cultius.  
8.2 Maquinària per a l'adequació de les conduccions d'aigua de reg.  
8.3 Equips per a destrucció i incorporació al sòl de les restes de collites i cultius.  
8.4 Carregadores telescòpiques.  
8.5 Altres tipus de maquinària que complisca les finalitats d'este Pla d'Innovació a criteri del òrgan competent amb un informe previ tècnic.


Còpia Permalink ELI